钦定古今图书集成/理学汇编/学行典/第200卷 > 董嗣晋〈弟嗣昌 嗣昱〉
## 钦定古今图书集成/理学汇编/学行典/第200卷 > 董嗣晋〈弟嗣昌 嗣昱〉

按《杭州府志》：“董嗣晋、嗣昌、嗣昱，兄弟三人，皆海宁诸
生。大父树父成身，世敦孝友，三人益饬躬励行，期不
负先训。万历乙丑，岁凶时，五月苦疫，父及继母蔡皆
沈痾，三生侍疾惟谨，七日而母亡，三子饮泣事父，忧
劳益力。二十三日，晋卒。六月一日，昱继卒。昌以母兄
之痛方殷，弟丧之殓更亟。时父病转剧，乃刲股和药”
以进，幸服之得苏。乃罄妻奁资具丧殓，办薪水赡弟
妹，毋伤父心。至初五日，以尽瘁亦卒。里人上其事于
督学者，旌其闾曰：“一门三孝。”